Faaruu
Gosoota Faaruu.
Faaruu Loonii.
<poem>
Loon wayyaa
Loon wayyaa
Dibatan miidhaagsoo
Dhugan qabbaneessoo
Eessa kee gaturee
Yaa loonii,
Ittiin sii kooru malee,
Faayidaarra si oolchu malee
</poem>
Wedduu da'imaanii.
<poem>
Ururuu yaa mucayyoo
Mucayyoo yaa xinnayyoo
Atis ni taata namaa
Sirraa haa qabu hamaa
Afaan kee haa ta’u dammaa
Ururuu yaa mucayyoo
Aannaan feetu dhugi
Qoraasee siinaqeera
Irriba jettu rafii
Haxaayee si afeera
Haati kees ni gammaddee
Erga mucaa argattee
Waaqni si haa guddisuu
Inni hunda mul’isuu
Inni xinnaa guddisuu
Inni duudaa dubbisuu
Inni qallaa furdisuu
Ururuu jennaan rafi
Ka’i jennaan dammaqi
</poem>
Faaruu Jaalalaa.
<poem>
Ashaakiltii baala nyaatuu
Naa ergi baala waleensuu
Magaaltittii nyaara kuullee
Naa ergi waan na jabeessuu
</poem>
Faaruu ayyaanaa.
<poem>
Yaa sinaara moggaadha (2x)
Nagaan olchii nugaalchii
Yaa ayyaana waggaadha.
Mee sinaara calleechi (2x)
</poem>